Τζόπλιν (πόλη)

Το Τζόπλιν (αγγλ. Joplin) είναι πόλη στο νοτιοδυτικό άκρο της πολιτείας Μιζούρι των Ηνωμένων Πολιτειών Αμερικής. Υπάγεται κυρίως στην Κομητεία Τζάσπερ, ενώ το νότιο μέρος της υπάγεται στην Κομητεία Νιούτον. Το Τζόπλιν, σύμφωνα με την απογραφή του 2020, έχει 51.762 κατοίκους, αριθμός που την καθιστά τη δωδέκατη μεγαλύτερη πόλη στο Μιζούρι. Τον Μάιο του 2011 ένας ανεμοστρόβιλος επιπέδου 5 στην ενισχυμένη Κλίμακα Φουτζίτα, που έμεινε γνωστός ως ο σίφωνας του Τζόπλιν, κατέστρεψε το ένα τρίτο της πόλεως, σκοτώνοντας 150 ανθρώπους.

Η πόλη είναι διάστικτη με ανοίγματα ορυχείων, καθώς έως και τις αρχές του 20ού αιώνα η πόλη αποκαλείτο η «παγκόσμια πρωτεύουσα εξορύξεως μολύβδου και ψευδαργύρου».Lasmanis, Raymond. Tri-State and Viburnum Trend Districts, Rocks & Minerals, November 1, 1997. "GeoKansas: Lead and Zinc Mining" , Kansas Geological Survey. Updated May 5, 2005. Το 1933 οι διαβόητοι εγκληματίες Μπόνι και Κλάιντ έμειναν μερικές εβδομάδες στο Τζόπλιν, όπου λήστευσαν αρκετές επιχειρήσεις.

Παραπομπές

 Εξωτερικοί σύνδεσμοι 


Τζοπλιν